आपको बता दें कि गुरूवार को सीबीआई के स्पेशल जज जस्टिस लोया की मौत के मामले में एसआईटी से जांच कराने की मांग वाली याचिकाओं पर सुप्रीम कोर्ट ने बड़ा फैसला सुनाते हुए सभी याचिकाओं को खारिज कर दिया। तीन जजों की पीठ ने अपना फैसला सुनाते हुए कहा कि जनहित याचिकाओं का गलत इस्तेमाल हो रहा है, जो लोग जस्टिस लोया के साथ थे उन पर संदेह नहीं कर सकते और उनके बयान पर संदेह करना संस्थान पर संदेह करना जैसा होगा। कोर्ट ने कहा कि मामले के जरिए न्यायपालिका को बदनाम करने की कोशिश की जा रही है।